Pakuotės lapelis: informacija vartotojui

SUKATŽOLIŲ TINKTŪRA VALENTIS geriamieji lašai (tirpalas)
sukatžolių tinktūra

Tradicinis augalinis vaistinis preparatas


Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 4 savaites Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?
1.	Kas yra SUKATŽOLIŲ TINKTŪRA VALENTIS ir kam ji vartojama
2.	Kas žinotina prieš vartojant SUKATŽOLIŲ TINKTŪRA VALENTIS
3.	Kaip vartoti SUKATŽOLIŲ TINKTŪRA VALENTIS
4.	Galimas šalutinis poveikis
5.	Kaip laikyti SUKATŽOLIŲ TINKTŪRA VALENTIS
6.	Pakuotės turinys ir kita informacija


1.	Kas yra SUKATŽOLIŲ TINKTŪRA VALENTIS ir kam ji vartojama

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu, skirtas nervinės įtampos simptomams malšinti.
Taip pat šis tradicinis augalinis vaistinis preparatas gali būti vartojamas palengvinti nervinės kilmės širdies negalavimų simptomams, pvz., smarkiam širdies plakimui, jeigu gydytojas yra patvirtinęs, kad nėra sunkios medicininės būklės.

Jeigu per 4 savaites Jūsų savijauta nepagerėjo arba net pablogėjo, kreipkitės į gydytoją.


2.	Kas žinotina prieš vartojant SUKATŽOLIŲ TINKTŪRA VALENTIS

SUKATŽOLIŲ TINKTŪRA VALENTIS vartoti draudžiama:
· jeigu yra padidėjęs jautrumas veikliajai medžiagai;
· nėštumo laikotarpiu.

Įspėjimai ir atsargumo priemonės
Pasitarkite su gydytoju arba vaistininku, prie pradėdami vartoti SUKATŽOLIŲ TINKTŪRA VALENTIS.
Jeigu vartojant šį vaistą ilgiau kaip keturias savaites simptomai išlieka, būtina pasitarti su gydytoju ar kvalifikuotu sveikatos priežiūros specialistu.

Vaikams
Šio vaisto nerekomenduojama naudoti jaunesniems nei 18 metų asmenims, kadangi trūksta tyrimų duomenų.

Kiti vaistai ir SUKATŽOLIŲ TINKTŪRA VALENTIS
Vaistas gali stiprinti kitų raminamųjų vaistų poveikį.

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Nėštumo metu šio vaisto vartoti negalima.
Ar veikliosios vaisto medžiagos patenka į motinos pieną ir ar saugu vartoti vaistą žindymo laikotarpiu, nežinoma.

Vairavimas ir mechanizmų valdymas
Vaistas gali mažinti gebėjimą vairuoti ir valdyti mechanizmus. Šio vaisto pavartoję pacientai neturėtų vairuoti ar valdyti mechanizmų.

SUKATŽOLIŲ TINKTŪRA VALENTIS sudėtyje yra etanolio
Šio vaisto sudėtyje yra nuo 64 iki 70 % (V/V) etanolio, t.y. iki 580 mg dozėje. Toks dozėje esantis alkoholio kiekis atitinka 11,46 ml alaus, 4,77 ml vyno. Mažas alkoholio kiekis, esantis šio vaisto sudėtyje, nesukelia pastebimo poveikio.


3.	Kaip vartoti SUKATŽOLIŲ TINKTŪRĄ VALENTIS

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems
Vartoti per burną.
Vaistą prieš vartojimą reikia suplakti. Jeigu gydytojas nepaskyrė kitaip, reikia gerti 3–4 kartus per dieną prieš valgį po 30–50 geriamųjų lašų.

Jei negalavimai išlieka ilgiau kaip keturias savaites, būtina nustatyti jų priežastį ir prireikus koreguoti gydymą.

Vartojimas vaikams
Šio vaisto nerekomenduojama vartoti jaunesniems nei 18 metų asmenims.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	GALIMAS ŠALUTINIS POVEIKIS

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų): 
Galimas padidėjęs jautrumas vaistui.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti SUKATŽOLIŲ TINKTŪRĄ VALENTIS

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 ºC temperatūroje.
Buteliuką laikyti išorinėje dėžutėje, kad vaistas būtų apsaugotas nuo šviesos.
Buteliuką laikyti sandarų.

Ant buteliuko etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

SUKATŽOLIŲ TINKTŪRA VALENTIS sudėtis

-	Veiklioji medžiaga yra sukatžolių tinktūra.1 ml tirpalo yra 1 ml Leonurus cardiaca L., herba (sukatžolių žolės) tinktūros (1:5). Ekstrahentas 70 % (V/V) etanolis.
· Pagalbinių medžiagų nėra.
· Vaisto sudėtyje yra nuo 64 iki 70 % (V/V) etanolio (žr. 2 sk.).

SUKATŽOLIŲ TINKTŪRA VALENTIS išvaizda ir kiekis pakuotėje

Skaidrus, žalsvai rudos spalvos, silpno aromatinio kvapo tirpalas. Laikymo metu gali iškristi nuosėdų.
Kartono dėžutėje yra vienas buteliukas su lašintuvu. Buteliuke yra 25 ml geriamųjų lašų.

Registruotojas ir gamintojas

UAB „Valentis“
Molėtų pl. 11
LT‑08409 Vilnius
Tel.: +370 5 2701225
Faksas: +370 5 2701223

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Valentis“
Molėtų pl. 11
LT‑08409 Vilnius
Tel.: +370 5 2701225
Faksas: +370 5 2701223


Šis pakuotės lapelis paskutinį kartą peržiūrėtas 2022-02-15.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

